
అహ్మదాబాద్ : ప్రధాన మంత్రి నరేంద్ర మోదీ కలలుగంటున్న ‘మేక్ ఇన్ ఇండియా’కు మద్దతిస్తామని జపాన్ ప్రధాన మంత్రి షింజో అబే తెలిపారు. భారత్-జపాన్ వార్షిక వ్యాపార సదస్సులో ఆయన మాట్లాడుతూ గుజరాత్లోని సుజుకి కర్మాగారం ప్రస్తుతం ఏటా 2.5 లక్షల కార్లమను ఉత్పత్తి చేస్తోందని, ఈ సామర్థ్యాన్ని 7.5 లక్షల కార్లకు పెంచుతామని తెలిపారు. ఎలక్ట్రిక్ వాహనాల కోసం ఆటోమొబైల్ బ్యాటరీలను తయారు చేసేందుకు తోషిబా, సుజుకి డెన్సో సంయుక్తంగా కర్మాగారాన్ని ఏర్పాటు చేస్తాయన్నారు. వారణాసిలో ఇంటర్నేషనల్ కోఆపరేషన్, కన్వెన్షన్ సెంటర్ ఏర్పాటుకు నిధులు అందజేస్తామని తెలిపారు.ప్రధాని నరేంద్ర మోదీ మాట్లాడుతూ తాను గుజరాత్ ముఖ్యమంత్రిగా జపాన్లో మొట్టమొదటిసారి పర్యటించినపుడు గుజరాత్లో మినీ జపాన్ను చూడాలనుకున్నట్లు తెలిపారు. వైబ్రంట్ గుజరాత్ ఈవెంట్లో జపాన్ మొదటి భాగస్వామ్య దేశం అయిందని, దీనిని గుజరాత్ పారిశ్రామిక రంగం, ప్రభుత్వం గుర్తుంచుకుంటాయన్నారు. బుల్లెట్ ట్రైన్ ప్రాజెక్ట్కు జపాన్ ప్రభుత్వం సహకరిస్తున్నందుకు ధన్యవాదాలు తెలిపారు. శిక్షణ సంస్థను కూడా ఏర్పాటు చేయబోతున్నట్లు తెలిపారు. ఈ సంస్థలో ‘నవ భారత నిర్మాతలు’ రూపొందుతారన్నారు.జపాన్ పారిశ్రామిక నగరాల ఏర్పాటుకు నాలుగు రాష్ట్రాలను ఎంపిక చేసినట్లు మోదీ తెలిపారు. గుజరాత్, రాజస్థాన్, ఆంధ్రప్రదేశ్, తమిళనాడు రాష్ట్రాల్లో జపనీస్ ఇండస్ట్రియల్ టౌన్షిప్స్ను ఏర్పాటు చేస్తామన్నారు.

ahmadabad : pradhaana mantri narendra modii kalalugantunna ‘mek in india’ku maddatistaamani japan pradhaana mantri shinjo abe telipaaru. bharat-japan vaarshika vyapara sadassulo aayana maatlaadutuu gujaraatloni sujuki karmagaram prastutam eta 2.5 lakshala kaarlamanu utpatti chestondani, ee saamarthyaanni 7.5 lakshala kaarlaku penchutaamani telipaaru. electric vahanala kosam automobil byaatareelanu tayaaru chesenduku toshiba, sujuki denso samyuktamgaa karmagaranni erpaatu chestaayannaaru. vaaranaasilo international cooaperation, convension senter erpaatuku nidhulu andajestamani telipaaru.pradhaani narendra modii maatlaadutuu taanu gujarat mukhyamantrigaa japaanlo mottamodatisaari paryatinchinapudu gujaraatlo minee japaannu chudalanukunnatlu telipaaru. wibrent gujarat eeventlo japan modati bhagaswamya desham ayindani, deenini gujarat paarisraamika rangam, prabhutvam gurtunchukuntayanna. bullet trine praajectku japan prabhutvam sahakaristunnanduku dhanyavaadaalu telipaaru. sikshana samsthanu kuudaa erpaatu cheyabotunnatlu telipaaru. ee samsthalo ‘nava bhaarata nirmaatalu’ roopondutaarannaaru.japan paarisraamika nagaraala erpaatuku naalugu rashtralanu empika chesinatlu modii telipaaru. gujarat, rajasthan, andhrapradesh, tamilanadu rashtrallo japanees industrial tounshipsnu erpaatu chestaamannaaru.